**2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 4.3.1 KONKRETAUS UŽDAVINIO „SUMAŽINTI ENERGIJOS SUVARTOJIMĄ VIEŠOJOJE INFRASTRUKTŪROJE IR DAUGIABUČIUOSE NAMUOSE“ PRIEMONĖS NR. 04.3.1-FM-F-002 „SAVIVALDYBIŲ VIEŠŲJŲ PASTATŲ ATNAUJINIMAS“ PROJEKTŲ FINANSAVIMO SĄLYGOS**

**I SKYRIUS**

**BENDROSIOS NUOSTATOS**

1. 2014–2020 m. Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3.1 konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ priemonės Nr. 04.3.1-FM-F-002 „Savivaldybių viešųjų pastatų atnaujinimas“ projektų finansavimo sąlygos (toliau – PFS), nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos (toliau – ES) struktūrinių fondų lėšų bendrai finansuojamus projektus, apimančius finansines priemones (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonės Nr. 04.3.1-FM-F-002 „Savivaldybių viešųjų pastatų atnaujinimas“ (toliau – Priemonė) finansuojamas veiklas, iš ES struktūrinių fondų lėšų bendrai finansuojamų projektų, apimančių finansines priemones, vykdytojai, įgyvendindami pagal PFS finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.
2. PFS yra parengtos atsižvelgiant į:

2.1. 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, L 347, p. 320) (toliau – Reglamentas (ES) Nr. 1303/2013);

2.2. 2014 m. kovo 3 d. Komisijos deleguotąjį reglamentą (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5) (toliau – Deleguotasis reglamentas);

2.3. 2014 m. liepos 28 d. Komisijos įgyvendinimo reglamentą (ES) Nr. 821/2014, kuriuo nustatomos Europos Parlamento ir Tarybos reglamento (ES) Nr. 1303/2013 nuostatų dėl išsamios programų įnašų pervedimo ir valdymo tvarkos, finansinių priemonių ataskaitų teikimo, veiksmams skirtų informavimo ir komunikacijos priemonių techninių charakteristikų ir duomenų įrašymo ir saugojimo sistemos taikymo taisyklės (OL, 2014 L 223, p. 7).

2.4. Finansinių priemonių įgyvendinimo taisykles, patvirtintas Lietuvos Respublikos finansų ministro 2014 m. spalio 16 d. įsakymu Nr. 1K-326 „Dėl Finansinių priemonių įgyvendinimo taisyklių patvirtinimo“ (toliau – Taisyklės);

2.5. Energijos efektyvumo išankstinio (ex–ante) vertinimo rezultatus, kuriems pritarta 2014 m. lapkričio 7 d. Viešosios infrastruktūros ir energinio efektyvumo projektų vertinimų ir priežiūros komitete, sudarytame Lietuvos Respublikos finansų ministro 2014 m. birželio 27 d. įsakymu Nr. 1K-200 „Dėl Viešosios infrastruktūros ir energinio efektyvumo projektų vertinimų ir priežiūros komiteto sudarymo“ (toliau – komitetas), posėdžio protokolu Nr. 5 (24.41) (toliau – Išankstinis vertinimas), bei kurie pristatyti 2014 m. lapkričio 13 d., 2015 m. rugsėjo 8 d. ir 2016 m. rugpjūčio 29 d. vykusių Veiksmų programos stebėsenos komiteto (toliau – Stebėsenos komitetas) posėdžių metu;

2.6. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos aplinkos ministro 2014 m. gruodžio 19 d. įsakymu Nr. D1-1050 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.7. 2016 m. rugsėjo 8 d. Stebėsenos komiteto posėdžio protokolu Nr. 44P-17.1(19) patvirtintus priemonės Nr. 04.3.1-FM-F-002 „Savivaldybių viešųjų pastatų atnaujinimas“ atrankos kriterijus;

2.8. Viešųjų pastatų energinio efektyvumo didinimo programą, patvirtintą Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“.

1. PFS vartojamos sąvokos suprantamos taip, kaip jos apibrėžtos PFS 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“ (toliau – Veiksmų programos administravimo taisyklės).

**II SKYRIUS**

**FINANSINIŲ PRIEMONIŲ ĮGYVENDINIMO BŪDAI IR SĄLYGOS**

1. Priemonė bus įgyvendinama kaip nacionaliniu lygmeniu nustatyta finansinė priemonė pagal Taisyklių 17.2.2 papunktį. Įgyvendinant Priemonę bus prisidedama prie Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3.1 konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo.
2. Pagal Priemonę remiama veikla – savivaldybėms nuosavybės teise priklausančių viešųjų pastatų atnaujinimas didinant energinį efektyvumą.

6. Veiklai finansuoti planuojama steigti fondų fondą, kuris apims finansinių priemonių įgyvendinimą (toliau – fondų fondas arba projektas).

7. Priemonės veikla bus įgyvendinama teikiant paskolas savivaldybių administracijoms, savivaldybei nuosavybės teise priklausančius viešuosius pastatus patikėjimo ar panaudos teise valdantiems subjektams, energijos taupymo paslaugų teikėjams pagal Išankstiniame vertinime nustatytas sąlygas.

8. Galutiniai naudos gavėjai, įgyvendinant Priemonę, yra savivaldybių administracijos. Savivaldybių viešųjų pastatų modernizavimo projektus gali įgyvendinti administratorius, semi-ESCO ar ESCO įmonės, kaip tai nurodyta Išankstiniame vertinime.

9. Įgyvendinant Priemonę, siekiama didinti energinį efektyvumą savivaldybėms nuosavybės teise priklausančiuose viešuosiuose pastatuose, siekiant pagerinti pastatų energines savybes, siekiant atitikti ne mažesnę kaip C pastato energinio naudingumo klasę.

1. Projektas turi būti įgyvendinamas ir veiklos vykdomos Lietuvos Respublikoje arba ne Lietuvos Respublikoje (tik ES valstybėse narėse), jei jas vykdant nauda atitenka Lietuvos Respublikai. Jeigu projekto veiklos vykdomos ne Lietuvoje, tokių veiklų išlaidos neturi viršyti 15 procentų nuo fondų fondui numatomų skirti lėšų, nurodytų 11 punkte.
2. Pagal PFS fondų fondui įgyvendinti numatoma skirti iki 17 268 692 eurų (septyniolikos milijonų dviejų šimtų šešiasdešimt aštuonių tūkstančių šešių šimtų devyniasdešimt dviejų eurų) Europos regioninės plėtros fondo lėšų.
3. Projekto vykdytojas turi siekti pritraukti privačių lėšų. Investavimo strategijoje turi būti nurodytos priemonės, kaip projekto vykdytojas planuoja pritraukti ne mažiau kaip 18 000 000 eurų (aštuoniolika milijonų eurų) privačių lėšų.
4. Fondų fondas taip pat gali būti papildomasiš finansinių priemonių grįžusiomis lėšomis, kurios apibrėžtos Taisyklių 114 punkte, kitais finansavimo šaltiniais ir (arba) naujomis finansinėmis priemonėmis.
5. Reikalavimai tinkamoms finansuoti projekto išlaidoms nustatyti Taisyklių XII skyriuje.
6. Projektu, įgyvendinamu pagal PFS 5 punkte nurodytą veiklą, turi būti siekiama produkto stebėsenos rodiklių, kurie patvirtinti Priemonių įgyvendinimo plane, o jų skaičiavimo aprašas – Lietuvos Respublikos finansų ministro 2014 m. gruodžio 30 d. įsakymu Nr. 1K-499„Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ ir Priemonių įgyvendinimo plane. Už stebėsenos rodiklių pasiekimą atsiskaitoma teikiant ataskaitas, kurios rengiamos Taisyklėse nustatyta tvarka.
7. Siekiant sumažinti finansavimo sutartyje nustatytą stebėsenos rodiklio reikšmę, gali būti atliekamas finansavimo sutarties pakeitimas, įvertinus stebėsenos rodiklio mažinimo priežastis ir projektui skirto finansavimo pagrįstumą, kaip tai nustatyta Taisyklėse.

**III SKYRIUS**

**PROJEKTO VERTINIMAS, ATRANKA IR ĮGYVENDINIMAS**

1. Pareiškėjas ir projektas bus vertinami, atrenkami ir projektas įgyvendinamas vadovaujantis Taisyklėmis ir kitais taikytinais ES ir nacionaliniais teisės aktais, įskaitant valstybės pagalbos taisykles, atitinkamus standartus ir pinigų plovimo prevencijos, kovos su terorizmu ir mokestiniu sukčiavimu sričių teisės aktus bei pirkimų teisės aktus, horizontaliųjų (darnaus vystymosi bei lyčių lygybės ir nediskriminavimo) principų laikymąsi.
2. Atliekant projekto vertinimą ir atranką, laikomasi lygiateisiškumo, aiškios atsakomybės, nešališkumo ir skaidrumo, profesionalumo ir efektyvumo, konfidencialumo principų.
3. Projekto vykdytojo atranka atliekama vadovaujantis Lietuvos Respublikos viešųjų pirkimų įstatymo (toliau – Viešųjų pirkimų įstatymas) 10 straipsnio 5 dalimi ir Viešųjų pirkimų tarnybos sutikimu. Taip pat pareiškėjui valdyti fondų fondą ar įgyvendinti finansines priemones, kai fondų fondas nesteigiamas, yra suteikta vadovaujantis Lietuvos Respublikos investicijų įstatymo 12 straipsnio 4–6 dalimis ir nustatyta 2015 m. rugpjūčio 5 d. Lietuvos Respublikos Vyriausybės nutarimo Nr. 814 „Dėl Lietuvos Respublikos investicijų įstatymo 12 straipsnio įgyvendinimo“ (toliau – Vyriausybės nutarimas Nr. 814) 1.1 papunktyje.
4. Projekto vertinimo metu vertinama, ar projektas atitinka PFS priede „Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika“ (toliau – PFS priedas) nustatytus bendruosius reikalavimus, Veiksmų programos administravimo taisyklėse nustatyta tvarka nustatytus ir 2016 m. rugsėjo 8 d. Stebėsenos komiteto posėdžio protokolu Nr. 44P-17.1(19) patvirtintus specialiuosius projektų atrankos kriterijus.
5. Projekto vertinimo, atrankos ir finansavimo sutarties sudarymo metu projektas turi atitikti Veiksmų programos finansavimo sritis, o projekto įgyvendinimo metu – Veiksmų programos įgyvendinimo sritis ir finansavimo sutarties reikalavimus.
6. Pareiškėjas yra valstybės valdoma finansų įstaiga – uždaroji akcinė bendrovė Viešųjų investicijų plėtros agentūra, kuriai, vadovaujantis Vyriausybės nutarimo Nr. 814 1.1 papunkčiu, pavesta valdyti fondų fondus arba įgyvendinti finansines priemones, kai fondų fondas nesteigiamas, būsto ir viešosios infrastruktūros objektų atnaujinimo ir energijos vartojimo efektyvumo srityse.
7. Pareiškėjas iki 2017 m. balandžio 18 d. 16:00 val. turi Lietuvos Respublikos finansų ministerijai (toliau – Finansų ministerija), adresu Lukiškių g. 2 (100 kabinetas) 01512 Vilnius, pateikti paraišką pagal formą, nustatytą Taisyklų 2 priede, ir PFS 26 punkte nurodytus dokumentus.
8. Paraiška iki nustatyto termino gali būti išsiųsta paštu arba įteikta Finansų ministerijai. Siunčiant paštu arba kurjeriu, išsiuntimo vietos pašto antspaudo data turi būti ne vėlesnė kaip PFS 23 punkte nurodyta data. Už paraiškos pristatymą laiku atsako pareiškėjas. Praleidus nustatytą terminą, sprendimą dėl paraiškos priėmimo, atsižvelgdama į termino praleidimo priežastis ir galimybę atlikti paraiškos vertinimą, priima Finansų ministerija.
9. Paraiška teikiama užklijuotame ir užantspauduotame voke. Pareiškėjas privalo pateikti vieną paraiškos originalą lietuvių kalba (užpildyta paraiškos forma ir priedai), ant kurio turi būti nurodyta „ORIGINALAS“, vieną paraiškos (užpildyta paraiškos forma ir priedai) kopiją, nurodant „KOPIJA“, ir elektroninę paraiškos (užpildyta paraiškos forma ir priedai) versiją kompiuterinėje laikmenoje. Paraiška ir jos kopijos turi būti susegtos (rekomenduojama segti į segtuvus kietais viršeliais). Ant voko (ar kitos talpos (paketo) turi būti nurodytas pareiškėjo pavadinimas, adresas, priemonės pavadinimas, pagal kurią teikiama paraiška. Ant kitos voko pusės nurodomas kontaktinio asmens vardas ir pavardė, telefonas, faksas bei elektroninio pašto adresas.Ant kompiuterinės laikmenos turi būti aiškiai nurodytas projekto pavadinimas ir Jungtinės priemonės pavadinimas, pagal kurią teikiama paraiška.
10. Kartu su paraiška pareiškėjas turi pateikti šiuos dokumentus:

|  |  |
| --- | --- |
| **Eilės numeris** | **Dokumentas** |
| 1. | Investavimo strategija  |
| 2. | Valdymo išlaidų ir (arba) valdymo mokesčio skaičiavimo metodika |
| 3. | Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso. Nurodytas dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas |
| 4. | Teisės aktų nustatyta tvarka patvirtinti įmonės įstatai (aktuali įstatų redakcija)  |
| 5. | Pareiškėjo vidine tvarka patvirtintos laikinai laisvų lėšų investavimo taisyklės, atitinkančios patikimo finansų valdymo principus |
| 6. | Paskutinės audituotos finansinės ataskaitos kopija |
| 7. | Vidaus kontrolės sistemos aprašymas, t. y. informacija apie tai, kokios dalys sudaro ar sudarys procedūrų vadovą ir iki kada jos bus parengtos bei patvirtintos (procedūrų parengimo grafikas turi būti parengtas atsižvelgiant į fondų fondo gyvavimo ciklą) |
| 8. | Projekto apskaitos politika |
| 9. | Valstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį. Šis dokumentas turi būti išduotas ne anksčiau kaip 30 dienų iki paraiškos pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškos pateikimo terminas, toks dokumentas yra priimtinas |

1. Investavimo strategijoje turi būti pateikta ši informacija:

27.1. fondų fondo strateginiai tikslai ir užduotys, susijusios su konkrečios finansinės priemonės įgyvendinimu;

27.2. fondų fondo ir numatomų kurti finansinių priemonių administracinė struktūra;

27.3. finansinių priemonių valdytojų atrankos ir vertinimo metodika, terminai ir sąlygos (jei planuojama finansines priemones įgyvendinti per finansinių priemonių valdytojus);

27.4. galutiniams naudos gavėjams teikiami finansiniai produktai ir jų sąlygos, įskaitant finansinių priemonių derinimą tarpusavyje ir su subsidijomis (jei taikoma);

27.5. informacija apie numatomas pritraukti privačias lėšas;

27.6. rodikliai, kurių bus siekiama įgyvendinant projektą, suplanuotų rodiklių pasiekimo rizikos ir jų valdymo priemonės bei joms įgyvendinti reikalingi ištekliai (turi sutapti su informacija nurodyta paraiškoje);

27.7. fondų fondo įgyvendinimo ir lėšų panaudojimo grafikas bei finansinės prognozės;

27.8. dvigubo finansavimo prevencijos priemonių aprašymas;

27.9. projekto įgyvendinimo rizikos ir jų valdymo priemonės bei joms įgyvendinti reikalingi ištekliai (turi sutapti su informacija nurodyta paraiškoje);

27.10. pagrindimas dėl fondų fondo ir planuojamų įgyvendinti finansinių priemonių atitikties Išankstinio vertinimo rezultatams.

1. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir vertimo biuro antspaudu.
2. Vertinant paraišką, Finansų ministerija gali prašyti paaiškinti (patikslinti) pateiktus dokumentus. Finansų ministerijai raštu pateikus pareiškėjui prašymą patikslinti pateiktus dokumentus, pareiškėjas turi pateikti juos iki Finansų ministerijos rašte nustatyto termino.
3. Finansų ministerijai įvertinus gautus paaiškinimus (patikslinimus), nustatoma, ar projektas atitinka visus PFS priede nustatytus reikalavimus.
4. Jei projektas atitinka visus PFS priede nustatytus reikalavimus, jis teikiamas svarstyti projektų atrankos komitetui (toliau – PAK).
5. PAK, kurio sudėtis bus tvirtinama Lietuvos Respublikos finansų ministro įsakymu, bus sudarytas iš Finansų ministerijos ir Lietuvos Respublikos aplinkos ministerijos (toliau abi kartu – ministerijos) deleguotų atstovų. Į PAK posėdžius gali būti kviečiamas pareiškėjas ir, prireikus, partneriai, nurodyti Reglamento (ES) Nr. 1303/2013 5 straipsnio 1 dalyje, išorės ekspertai, institucijų ir įstaigų atstovai.
6. PAK, atsižvelgdamas į vertinimo rezultatus, priima rekomendaciją pasirašyti finansavimo sutartį arba teikia pastabas ir pasiūlymus ministerijoms dėl atlikto projekto vertinimo. Jei projektas netenkina PFS priede nustatytų reikalavimų, su pareiškėju finansavimo sutartis nesudaroma.
7. Projektui įgyvendinti tarp Lietuvos Respublikos aplinkos ministerijos (toliau – Aplinkos ministerija), Finansų ministerijos ir pareiškėjo sudaroma finansavimo sutartis. Sudaroma finansavimo sutartis turi atitikti Taisyklių 38 punkte nustatytus reikalavimus. Finansavimo sutartis rengiama laikantis Taisyklių 39 punkto nuostatų. Finansų ministerija (vadovaujančioji institucija), atsižvelgdama į nustatytus reikalavimus, parengia finansavimo sutarties projektą ir jį teikia kitoms finansavimo sutarties šalims derinti.
8. Projekto įgyvendinimo priežiūrai atlikti bus sudaromas priežiūros komitetas, vadovaujantis Taisyklių VII skyriuje nustatytais reikalavimais. Priežiūros komiteto sudėtį tvirtina Aplinkos ministerija.
9. Vadovaujantis Deleguotojo reglamento 7 straipsnio pirmos dalies f punktu, projekto auditą turi teisę atlikti Lietuvos Respublikos audito institucijos, Europos Komisija, Europos Audito Rūmai ir kitos institucijos.

**IV SKYRIUS**

 **REGISTRAVIMOSI EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ PROJEKTŲ DUOMENŲ MAINŲ SVETAINĖJE TVARKA**

1. Kol nėra įdiegtos Iš Europos Sąjungos struktūrinių fondų lėšų bendrai finansuojamų projektų duomenų mainų svetainės (toliau – DMS) funkcinės galimybės, pareiškėjas pildo paraiškos formą ir teikia ją raštu (kartu pateikdamas į elektroninę laikmeną įrašytą paraišką). Kai DMS funkcinės galimybės bus įdiegtos, projekto vykdytojas privalės per 7 dienas nuo Finansų ministerijos informacinio rašto gavimo dienos užsiregistruoti DMS naudotoju ir susitarimus dėl finansavimo sutarties pakeitimo, mokėjimo prašymus, ataskaitas ir kitus dokumentus teikti per DMS. Informacijos teikimas per DMS prilyginamas informacijos teikimui raštu.
2. Kai finansavimo sutartis ir (ar) susitarimai dėl finansavimo sutarties pakeitimo, mokėjimo prašymai, ataskaitos ir kiti dokumentai teikiami per DMS, prie jų pridedami dokumentai, kurių negalima pateikti per DMS, gali būti teikiami elektroninėse laikmenose su lydraščiu, kuriame nurodomi dokumentų pavadinimai, datos ir numeriai. Pridedami dokumentai gali būti teikiami kaip popieriniai dokumentai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 m. Europos Sąjungos fondų investicijų veiksmų programos 4 prioriteto Priemonės Nr. 04.3.1-FM-F-002 „Savivaldybių viešųjų pastatų atnaujinimas“ projektų finansavimo sąlygų priedas

**Bendrieji reikalavimai ir Stebėsenos komiteto patvirtinti specialieji atrankos kriterijai bei jų vertinimo metodika**

|  |  |  |
| --- | --- | --- |
| **Bendrasis reikalavimas** | **Vertinimo aspektai ir paaiškinimai** | **Informacijos šaltinis** |
| **1. Planuojamu finansuoti projektu prisidedama prie bent vieno Veiksmų programos prioriteto konkretaus uždavinio įgyvendinimo ir rezultato pasiekimo** | 1.1. Fondų fondo valdytojo investavimo strategijoje ir (arba) paraiškoje nurodyta, kad fondų fondo valdytojas įgyvendindamas projektą prisidės prie Veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 4.3.1 konkretaus uždavinio „Sumažinti energijos suvartojimą viešojoje infrastruktūroje ir daugiabučiuose namuose“ įgyvendinimo, rezultato pasiekimo ir įgyvendins veiklas, nurodytas 2014–2020 metų ES fondų investicijų veiksmų programos prioriteto įgyvendinimo priemonės Nr. 04.3.1-FM-F-002 „Savivaldybių viešųjų pastatų atnaujinimas“ aprašyme, pateiktame įgyvendinimo plane, patvirtintame Lietuvos Respublikos aplinkos ministro 2014 m. gruodžio 19 d. įsakymu Nr. D1-1050. | Investavimo strategijaParaiška finansuoti iš Europos Sąjungos struktūrinių fondų lėšų bendrai finansuojamus projektus (toliau – Paraiška) |
| **2. Projektas atitinka strateginio planavimo dokumentų nuostatas** | 2.1. Fondų fondo valdytojo investavimo strategijoje ir (arba) paraiškoje, nurodyta, kad fondų fondo valdytojo įgyvendinamas projektas atitinka strateginio planavimo dokumentų nuostatas:2.1.1. Galutinių naudos gavėjų įgyvendinamo projekto atitiktis Viešųjų pastatų energinio efektyvumo didinimo programos, patvirtintos Lietuvos Respublikos Vyriausybės 2014 m. lapkričio 26 d. nutarimu Nr. 1328 „Dėl Viešųjų pastatų energinio efektyvumo didinimo programos patvirtinimo“ (toliau – Programa) nuostatoms [[1]](#footnote-2).Vertinant paraišką vertinama, ar savivaldybės viešojo pastato energijos vartojimo efektyvumo didinimo projektas atitinka Programos 13 punkte nustatytas sąlygas:1. projektą įgyvendinant, bus padidintas viešųjų pastatų energijos vartojimo efektyvumas – pasiekta mažiausiai C energinio naudingumo klasė, padidintas arba išlaikytas esamas viešųjų pastatų ploto naudojimo efektyvumas;2. siekiant didinti viešųjų pastatų energijos vartojimo efektyvumą arba taupyti energiją, pasirenkama Programos 1 priede nurodyta veikla „Viešojo pastato atnaujinimas“ ir (ar) veikla „Viešajam pastatui funkcionuoti reikalingos inžinerinės infrastruktūros atnaujinimas“ ir atliekami pasirinkti Programos 2 priede nurodyti veiksmai (energijos vartojimo efektyvumo priemonės);3. parengiamas toks viešojo pastato investicijų projektas, kuriame vadovaujantis Programa pagrįsta, kad investicijų projekto įgyvendinimo alternatyva, apimanti Programos 1 priede nurodytą veiklą „Viešojo pastato atnaujinimas“ ir (arba) veiklą „Viešajam pastatui funkcionuoti reikalingos inžinerinės infrastruktūros atnaujinimas“, yra optimali pagal investicijų projekte apskaičiuotas finansinių ir ekonominių rodiklių reikšmes; 4. bent 51 procentas viso pastato ploto nuosavybės teise priklauso savivaldybei ir bent 51 procentas viso pastato ploto naudojamas pastatų valdytojų, nurodytų Programos 4.8 papunktyje, taip pat yra visų pastato patalpų savininkų rašytinis susitarimas dėl pastato energijos vartojimo efektyvumo projekto vykdymo.2.1.2. Galutinių naudos gavėjų įgyvendinamo projekto atitiktis Kvietimo rengti savivaldybėms nuosavybės teise priklausančių viešųjų pastatų energijos vartojimo efektyvumo didinimo pilotinius investicijų projektus, patvirtinto Lietuvos Respublikos aplinkos ministro 2016 m. balandžio 29 d. įsakymu Nr. D1-297 „Dėl kvietimo rengti savivaldybėms nuosavybės teise priklausančių viešųjų pastatų energijos vartojimo efektyvumo didinimo pilotinius investicijų projektus“ (toliau – Kvietimas), nuostatoms.Vertinant paraišką vertinama, ar savivaldybės viešojo pastato energijos vartojimo efektyvumo didinimo projektas atitinka Kvietimą, t. y. ar projekte:- užtikrinta, kad atrinktas viešasis pastatas, kuriam numatoma rengti investicijų projektą, pagal tikslinę naudojimo paskirtį įgyvendinus energinio efektyvumo didinimo projektą, bus naudojamas ne trumpiau kaip 10 metų;- numatyta, kad numatomos investicijos į pastato energijos vartojimo efektyvumo didinimą, įvertinus Programos 3 priede pateiktus finansinės ir ekonominės analizės duomenis, atsiperka sutaupytos energijos sąskaita per Kvietime nurodytą laikotarpį. | Investavimo strategijaParaiška |
| **3. Projektas atitinka išankstinio vertinimo rezultatus** | 3.1. Fondų fondo valdytojo investavimo strategijoje ir (arba) paraiškoje nurodyta, kad jis įgyvendins projektą pagal atliktą Energijos efektyvumo išankstinį (ex–ante) vertinimą (toliau – Išankstinis vertinimas):3.1.1. finansinė priemonė bus įgyvendinama tiksliai pagal atlikus Išankstinį vertinimą nustatytą rinkos trūkumą ar investavimo poreikį;3.1.2. finansinei priemonei skiriamos finansavimo lėšos neviršija Išankstinio vertinimo metu nustatytų apimčių;3.1.3. finansinės priemonės tipas atitinka Išankstinio vertinimo metu nustatytą tipą;3.1.4. numatoma finansuoti Išankstinio vertinimo metu įvardytus galutinius naudos gavėjus. | Investavimo strategijaParaiškaIšankstinis vertinimas |
| **4. Įgyvendinant projektą siekiama aiškių ir realių kiekybinių uždavinių** | 4.1. Fondų fondo valdytojo investavimo strategijoje ir (arba) paraiškoje nurodyta, kad įgyvendindamas projektą fondų fondo valdytojas prisidės prie 2014–2020 m. Europos Sąjungos fondų investicijų veiksmų programos 4 prioriteto priemonės Nr. 04.3.1-FM-F-002 „Savivaldybių viešųjų pastatų atnaujinimas“ projektų finansavimo sąlygų (toliau – PFS) 15 punkte nurodytų stebėsenos rodiklių pasiekimo. Minimalios siektinos rodiklių reikšmės nurodytos 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plane, patvirtintame Lietuvos Respublikos aplinkos ministro 2014 m. gruodžio 19 d. įsakymu Nr. D1-1050. | Investavimo strategijaParaiška |
| 4.2. Fondų fondo valdytojo investavimo strategijoje ir (arba) paraiškoje, nurodyti planuojami pasiekti rodikliai, atsižvelgiant į numatytas projekto įgyvendinimo sąlygas ir finansavimo sumą, yra realūs, pasiekiami ir pagal jų reikšmes bus galima užtikrinti veiklos peržiūros plane numatytų tarpinių ir galutinių reikšmių pasiekimą. | Investavimo strategijaParaiška |
| 4.3. Fondų fondo valdytojo investavimo strategijoje ir (arba) paraiškoje, jei taikoma, nurodytos papildomos projekto (finansinės priemonės) veiklų ir rezultatų apimtys lyginant su esama fondų fondo valdytojo veikla. | Investavimo strategijaParaiška |
| **5. Projektas atitinka horizontaliuosius (darnaus vystymosi bei lyčių lygybės ir nediskriminavimo) principus, projekto įgyvendinimas yra suderinamas su Europos Sąjungos konkurencijos politikos nuostatomis** | 5.1. Fondų fondo valdytojas, įgyvendindamas projektą, nenumato vykdyti veiksmų, kurie turėtų neigiamą poveikį darnaus vystymosi principo įgyvendinimui: | Paraiška |
| 5.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.); | Paraiška |
| 5.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas); | Paraiška |
| 5.1.3. ekonomikos srityje (darnus pagrindinių ūkio šakų ir regionų vystymas); | Paraiška |
| 5.1.4. teritorijų vystymo srityje (aplinkosauginių, socialinių ir ekonominių skirtumų mažinimas); | Paraiška |
| 5.1.5. informacinės ir žinių visuomenės srityje. | Paraiška |
| 5.2. Įgyvendinant projektą nenumatomi apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos principų įgyvendinimui. | ParaiškaInvestavimo strategija |
| 5.3. Projekto įgyvendinimas suderinamas su ES konkurencijos politikos nuostatomis, t. y. įgyvendinant projektą numatyta užtikrinti atitiktį valstybės pagalbą arba *de minimis* pagalbą reglamentuojantiems teisės aktams. | Investavimo strategijaParaiškaLietuvos Respublikos aplinkos ministerijos parengtas patikros lapas dėl valstybės pagalbos arba *de minimis* pagalbos buvimo ar nebuvimo |
| **6. Projektas vykdomas Veiksmų programos įgyvendinimo teritorijoje** | 6.1. Projektas vykdomas tinkamoje teritorijoje, kaip nustatyta Taisyklių 80 ir 81 punktuose. | Investavimo strategijaParaiška |
| **7. Fondų fondo valdytojas organizaciniu požiūriu yra pajėgus tinkamai ir laiku įgyvendinti projektą.**  | 7.1. Fondų fondo valdytojas yra juridinis asmuo  | ParaiškaInformatikos ir ryšių departamento prie Lietuvos Respublikos vidaus reikalų ministerijos išduota pažyma arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas dėl juridinio asmens statuso |
| 7.2. Fondų fondo valdytojas turi teisę administruoti fondų fondą:7.2.1. Fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo, kuris turi teisę įgyvendinti projektą pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL, 2013 L 347, p. 320) (toliau – Reglamentas (ES) Nr. 1303/2013), 38 straipsnio 4 dalies b punkto ii papunktį.[[2]](#footnote-3)Vertinama, ar fondų fondo valdytojas ir (arba) finansinės priemonės valdytojas, jei nesteigiamas fondų fondas, yra juridinis asmuo – valstybėje narėje įsteigta finansų įstaiga, kurios tikslas – siekti viešųjų interesų kontroliuojant valdžios institucijai, kaip tai numatyta Reglamento (ES) Nr. 1303/2013 38 straipsnio 4 dalies b punkto ii papunktyje.Kriterijus atitinka energijos efektyvumo išankstinio (ex-ante) vertinimo rezultatus, kuriems pritarta Viešosios infrastruktūros ir energinio efektyvumo projektų vertinimų ir priežiūros komiteto, sudaryto Lietuvos Respublikos finansų ministro 2014 m. birželio 27 d. įsakymu Nr. 1K-200 „Dėl Viešosios infrastruktūros ir energinio efektyvumo projektų vertinimų ir priežiūros komiteto sudarymo“, 2014 m. lapkričio 7 d. posėdžio protokolu Nr. 5 (24.41) ir kurie pristatyti 2014 m. lapkričio 13 d. vykusio 2014–2020 metų Europos Sąjungos fondų investicijų veiksmų programos stebėsenos komiteto posėdžio metu.7.2.2. Fondų fondo valdytojas ir (arba) finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje.Vertinama, ar fondų fondo valdytojas ir (arba) finansinės priemonės valdytojas, jei nesteigiamas fondų fondas, turi patirties energinio efektyvumo projektų finansavimo, taikant finansines priemones, srityje, t. y. valdė kontroliuojantįjį fondą arba pats teikė finansavimą (paskolas, garantijas, investavo į įmonių kapitalą) energinio efektyvumo projektams (daugiabučių namų, viešųjų pastatų, aukštųjų ir profesinio mokymo įstaigų bendrabučių atnaujinimo ar gatvių apšvietimo modernizavimo ir pan.). | Teisės aktų nustatyta tvarka patvirtinti įmonės įstatai (aktuali įstatų redakcija) |
| 7.3. Fondų fondo valdytojas atitinka šiuos reikalavimus:7.3.1. Fondų fondo valdytojui nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka; 7.3.2. Fondų fondo valdytojas paraiškos pateikimo momentu yra įvykdęs su mokesčių ir socialinio draudimo įmokų mokėjimu susijusius įsipareigojimus pagal fondų fondo valdytojo veiklai taikomus teisės aktus;7.3.3. Fondų fondo valdytojo organizacijos vadovas, ūkinės bendrijos tikrasis narys (-iai) ar mažosios bendrijos atstovas, turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti apskaitos dokumentus, neturi neišnykusio arba nepanaikinto teistumo arba dėl fondų fondo valdytojo ir (arba) finansinės priemonės valdytojo per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšųgrąžinimo į Lietuvos Respublikos valstybės biudžetą taisyklių patvirtinimo“, 3priedo „Apribojimų skirti Europos Sąjungos finansinę paramą, 2004–2009 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą aprašas“ 2 punkte; 7.3.4. Fondų fondo valdytojui nėra taikomas apribojimas (iki 5 metų) administruoti finansines priemones dėl trečiųjų šalių piliečių nelegalaus įdarbinimo. | ParaiškaValstybės įmonės Registrų centro pažyma, patvirtinanti jungtinius kompetentingų institucijų tvarkomus duomenis apie juridinį asmenį.Pažymoje pateikiami duomenys turėtų apimti:- informaciją apie teisinį statusą (7.3.1 punktas)- informaciją apie atsiskaitymą su Valstybinio socialinio draudimo fondo valdyba prie Lietuvos Respublikos socialinės apsaugos ir darbo ministerijos ir Valstybine mokesčių inspekcija prie Lietuvos Respublikos finansų ministerijos (7.3.2 punktas)- informaciją apie įmonės (juridinio asmens), jo vadovo ir vyr. buhalterio teistumą (7.3.3 ir 7.3.4 punktai) |
| 7.4. Fondų fondo valdytojas:7.4.1. yra ekonomiškai ir finansiškai pajėgus;7.4.2. turi pakankamus gebėjimus įgyvendinti projektą, įskaitant organizacinę ir valdymo struktūrą (vertinama ankstesnė panašių projektų įgyvendinimo patirtis ir (ar) siūlomų partnerių kompetencija ir patirtis ir (ar) organizaciniai gebėjimai);7.4.3. turi veikiančią efektyvią ir veiksmingą vidaus kontrolės sistemą;7.4.4. turi apskaitos sistemą, pagal kurią galėtų būti laiku teikiama tiksli, išsami ir patikima informacija;7.4.5. turi išsamią ir patikimą metodiką, pagal kurią identifikuojami ir įvertinami atitinkami finansinių priemonių valdytojai arba galutiniai naudos gavėjai;7.4.6. kai įgyvendinant projektą skiriamos ir nuosavos fondų fondo valdytojo ir (arba) finansinės priemonės valdytojo lėšos arba dalijamasi rizika, yra įvardytos priemonės, kaip bus suderinti interesai ir išvengiama galimų interesų konfliktų*;*7.4.7. jei to reikalaujama, pritrauks nustatytos apimties privataus finansavimo lėšų, kurios papildys ES struktūrinių fondų ir kitas lėšas.  | Investavimo strategijaParaiškaPaskutinės audituotos finansinės ataskaitos Projekto apskaitos politikaVidaus kontrolės sistemos aprašymas |
| **8. Fondų fondo** **valdytojas užtikrins efektyvų projektui įgyvendinti reikalingų lėšų panaudojimą** | 8.1. Valdymo išlaidos ir (arba) mokesčiai efektyviai suplanuoti ir jų skaičiavimo metodika atitinka reikalavimus, nustatytus Taisyklėse. | ParaiškaValdymo išlaidų ir (arba) valdymo mokesčio skaičiavimo metodika |
| 8.2. Fondų fondo valdytojo investavimo strategijoje ir (arba) paraiškoje, jei taikoma, pasiūlytos galutinių naudos gavėjų finansavimo sąlygos, įskaitant kainodarą, yra tinkamos.Kai vertinamos pareiškėjo pasiūlytos galutinių naudos gavėjų finansavimo sąlygos, įskaitant kainodarą, žiūrima, ar šios sąlygos atitinka išankstinio vertinimo metu nustatytas finansinės (-ių) priemonės (-ių) įgyvendinimo sąlygas. | Investavimo strategijaParaiška |
| 8.3. Fondų fondo valdytojo investavimo strategijoje nurodytos priemonės, kurios padės išvengti dvigubo finansavimo. | Investavimo strategija |
| 8.4. Fondų fondo valdytojo investavimo strategijoje ir (arba) paraiškoje pasiūlyta garantijų finansinė priemonė atitinka 2014 m. kovo 3 d. Komisijos deleguotojo reglamento (ES) Nr. 480/2014, kuriuo papildomas Europos Parlamento ir Tarybos reglamentas (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos (OL, 2014 L 138, p. 5), 8 straipsnyje nurodytus reikalavimus (taikoma tik garantijų finansinėms priemonėms). | Investavimo strategijaParaiška |
| 8.5. Fondų fondo valdytojo pasiūlyta laikinai laisvų lėšų investavimo strategija atitinka patikimo finansų valdymo principus. | ParaiškaLaikinai laisvų lėšų investavimo taisyklės, atitinkančios patikimo finansų valdymo principus |
| 8.6. Fondų fondo valdytojo investavimo strategijoje ir (arba) paraiškoje, jei taikoma, numatomos patirti išlaidos:8.6.1. atitinka Taisyklėse nustatytus reikalavimus;8.6.2. yra būtinos projektui (finansinėms priemonėms) įgyvendinti;8.6.3. suplanuotos efektyviai ir pagrįstai, įvertinus, jei taikoma, pradėtas ar įvykdytas viešųjų pirkimų procedūras. | Investavimo strategijaParaiška |
| 8.7. Fondų fondo valdytojo investavimo strategijoje ir (arba) paraiškoje, įvertintos pagrindinės projekto įgyvendinimo ir suplanuotų rodiklių pasiekimo rizikos, suplanuotos rizikų valdymo priemonės bei joms įgyvendinti reikalingi ištekliai. | Investavimo strategijaParaiška |
| 8.8. Fondų fondo valdytojo investavimo strategijoje ir (arba) paraiškoje, pagrįsta, kad projekto:8.8.1. veiklos suplanuotos efektyviai ir bus įgyvendintos per nustatytą laikotarpį;8.8.2. įgyvendinimo trukmė atitinka nustatytus reikalavimus.Kai vertinamas projektas, žiūrima, ar projekto įgyvendinimo trukmė atitinka nustatytas projekto finansavimo sąlygas. | Investavimo strategijaParaiška |
|  |  |

1. Specialusis projekto atrankos kriterijus, patvirtintas 2016 m. rugsėjo 8 d. 2014–2020 metų Europos Sąjungos fondų investicijų veiksmų programos komiteto posėdžio protokolu Nr. 44P-17.1(19). [↑](#footnote-ref-2)
2. Specialusis projekto atrankos kriterijus, patvirtintas 2016 m. rugsėjo 8 d. 2014–2020 metų Europos Sąjungos fondų investicijų veiksmų programos stebėsenos komiteto posėdžio protokolu Nr. 44P-17.1(19) [↑](#footnote-ref-3)